[{"text_idx": "#000000", "text": "Alustava ettevo\u0303tja baaskoolitusKuidas olla to\u0303husam ettevo\u0303tjaKuidas olla efektiivsem raamatupidajaO\u0303pi koos Google\u2019iga!Koolitajad\nAlustavale ettevo\u0303tjaleTegutsevale ettevo\u0303tjaleNo\u0303ustamine InvestorileNo\u0303ustamine vabau\u0308henduseleKorteriu\u0308histute no\u0303ustamine KredExi teenuste osasREGISTREERI\nEttevo\u0303tlusega alustamineTark ettevo\u0303tlusFinantseerimineMu\u0308u\u0308k ja turundus\nMeeskondMAK tunnustamine 2022MAK tunnustamine 2021Avalik teave"}, {"text_idx": "#000001", "text": "Alustava ettevo\u0303tja baaskoolitusKuidas olla to\u0303husam ettevo\u0303tjaKuidas olla efektiivsem raamatupidajaO\u0303pi koos Google\u2019iga!Koolitajad"}, {"text_idx": "#000003", "text": "Ettevo\u0303tlusega alustamineTark ettevo\u0303tlusFinantseerimineMu\u0308u\u0308k ja turundus"}, {"text_idx": "#000005", "text": "Margus on oma u\u0308le 35-aastase karja\u0308a\u0308ri jooksul olnud nii va\u0308iksemate kui suuremate majandustarkvarade juurutaja,"}, {"text_idx": "#000006", "text": "Margus on oma u\u0308le 35-aastase karja\u0308a\u0308ri jooksul olnud nii va\u0308iksemate kui suuremate majandustarkvarade juurutaja, aidanud ka\u0308ima lu\u0308kata e-arvete operaatori eArvekeskus (ta\u0308nane Finbite) ja loonud arvete menetluslahenduse FitekIn (ta\u0308na Uniifiedposti portfellis olev rakendus). Margus on aidanud oma tarkvaralahendusi pakkudes kaasa tuhandete Eesti ja ka naaberriikide raamatupidajate to\u0308o\u0308 to\u0303husamaks muutmisele, hoides samal ajal silmad lahti tulevikuvo\u0303imaluste suhtes. Selle u\u0308heks na\u0308iteks on ka e-arved ja nende roll tuleviku reaalajamajanduse tuleku kiirendamisel."}, {"text_idx": "#000008", "text": "Eesma\u0308rk on va\u0308hendada ettevo\u0303tjate halduskoormust majanduse u\u0308ha suurema digitaliseerumise tingimustes"}, {"text_idx": "#000009", "text": "Ajal, mil ChatGPT ja muud tehisintellekti valdkonna teemad on andnud hoogu juurde aruteludele erinevate ametite asendatavusest tehisaruga, on asjakohane uurida kuidas edeneb reaalajamajanduse suunas liikumine. Reaalajamajanduse all mo\u0303istame majandustehingutega seonduvate andmete vo\u0303imalikult automaatset edastamist ja to\u0308o\u0308tlemist era- ja avaliku sektori infosu\u0308steemides. Eesma\u0308rk on va\u0308hendada ettevo\u0303tjate halduskoormust majanduse u\u0308ha suurema digitaliseerumise tingimustes, kus kogu u\u0308hiskonna ja\u0308tkusuutliku arengu tagamisel on vaja teha ja\u0308rjest suurema detailsusega andmete po\u0303hjal u\u0308ha operatiivsemaid otsuseid ko\u0303ikidel juhtimistasanditel."}, {"text_idx": "#000010", "text": "Oluline on tagada andmete kvaliteet vo\u0303ttes kasutusele digitaalse tootepassi"}, {"text_idx": "#000011", "text": "Ta\u0308napa\u0308eva tarbijad eelistavad mugavaid ja operatiivseid vo\u0303imalusi toodete ja teenuste tellimiseks ning nende eest tasumiseks. Selle eelduseks on palju vo\u0303imekamad ettevo\u0303tetevahelised tarneahela- vo\u0303i maksesu\u0308steemid, mis koos teiste vajalike tehniliste komponentidega sisuliselt ongi aluseks reaalajamajandusele. Parimateks na\u0308ideteks on siin u\u0308leminek masinloetavatele e-arvetele ettevo\u0303tetevahelises arveldamises vo\u0303i digitaalsetele makselahendustele e-kaubanduses. Seejuures on omakorda a\u0308a\u0308rmiselt oluline tagada andmete kvaliteet vo\u0303ttes kasutusele digitaalse tootepassi ja rakendades u\u0308htset taksonoomiat majandustehingute detailseimate aspektide eristamiseks, mis on vajalik andmepo\u0303hisele aruandlusele u\u0308leminekuks."}, {"text_idx": "#000012", "text": "Praktikas on reaalaajamajanduse komponente erinevates majandusharudes rakendatud juba aastaid ja ettevo\u0303tete majandusinfosu\u0308steemid on arenenud tasemele, kus nende to\u0308o\u0308kindlusest so\u0303ltub kogu ettevo\u0303tte toimimine. Sama lugu on ettevo\u0303tete vahel kasutatavate e-tellimuste, e-veoselehtedega vo\u0303i teiste e-dokumentidega, mis kaasavad ko\u0303iki tarneahela liikmeid. Tehes tehnilised vo\u0303imalused ka\u0308ttesaadavaks ja digitaalne asjaajamine kohustuslikuks ko\u0303igile ettevo\u0303tetele, olemegi tegelikult jo\u0303udnud reaalajamajanduseni. Siin on oluline osa majandusinfosu\u0308steemide arendajatel ja tugiteenuste pakkujatel (sh raamatupidamisettevo\u0303tted), kelle pakutavad lahendused peavad reaalajamajanduses osalemise tegema mugavaks ka mikroettevo\u0303tjatele."}, {"text_idx": "#000013", "text": "Avaliku sektori suurim panus reaalajamajanduse elluviimisel on to\u0303ena\u0308oliselt u\u0308leminek andmepo\u0303hisele aruandlusele"}, {"text_idx": "#000014", "text": "Avaliku sektori suurim panus reaalajamajanduse elluviimisel on to\u0303ena\u0308oliselt u\u0308leminek andmepo\u0303hisele aruandlusele, mis tugineb standardsel la\u0308henemisel majandustehingute kajastamisele. Eelmainitud u\u0308htne taksonoomia kujutab endast majandustehingute kirjendamiseks vajalike klassifikaatorite su\u0308steemi, mis tagab, et tehingu sisust tulenevalt palub majandusinfosu\u0308steem ma\u0308rkida igale kandereale vajalikud tunnused. Na\u0308iteks tuleb mu\u0308u\u0308giarvet koostades ma\u0308rkida mis teenusega on tegemist vastavalt toodete ja teenuste u\u0308htsele loendile. See omakorda lisab vajadusel ta\u0308iendavad tunnused, mille alusel saab hiljem automaatselt panna kokku aruandeandmete komplekti nii majandusaasta aruande, statistika ku\u0308simustike kui ka maksuameti jaoks. Samuti muutub u\u0308ha olulisemaks kestlikkuse na\u0308itajatest aru andmine. Loomulikult saadetakse igale ametile ainult ettena\u0308htud andmed ja tagatakse konfidentsiaalsus (nagu ka ta\u0308nastes majandusinfosu\u0308steemides)."}, {"text_idx": "#000015", "text": "Ta\u0308nu andmepo\u0303hisele aruandlusele va\u0308heneb ettevo\u0303tete halduskoormus, sest esitades automaatselt andmekomplekte kaob vajadus tegeleda eraldi ko\u0303igi ta\u0308naste erinevate asutuste poolt no\u0303utavate aruannetega. Ku\u0308ll aga tekib ku\u0308simus, mida avalikus sektoris kogutavate andmetega peale hakatakse ja kas sellest on kasu ka ettevo\u0303tjale. Andmete va\u0308a\u0308rindamine vo\u0303ib seisneda operatiivses majanduskeskkonna analu\u0308u\u0308sis ning ettevo\u0303tja vo\u0303ib saada asjakohast infot oma ettevo\u0303tte ka\u0308eka\u0308igu kohta vo\u0303rdluses teiste sama sektori ettevo\u0303tetega. Samuti on vo\u0303imalik prognoosida ettevo\u0303tte ja\u0308tkusuutlikust (nn elujo\u0303ulisuse indeks) ja uurida millised on olnud sarnastesse olukordadesse sattunud teiste ettevo\u0303tete arenguteed, et paremini juhtida ettevo\u0303tlusega seotud riske. Juba ta\u0308na on vo\u0303imalik saada taustinformatsiooni oma tehingupartnerite kui ka tegelike kasusaajate kohta (tunne oma klienti ehk KYC), mis muudab ettevo\u0303tluskeskkonna usaldusva\u0308a\u0308rsemaks."}, {"text_idx": "#000016", "text": "Kokkuvo\u0303ttes vo\u0303ime to\u0303deda, et mitte u\u0308kski ettevo\u0303te ei saa tegutseda ilma teiste ettevo\u0303teteta ja reaalajamajandus aitab ko\u0303igil sulanduda u\u0308heks u\u0308le riigi to\u0303husalt toimivaks majanduseks."}, {"text_idx": "#000017", "text": "Maakondlikud Arenduskeskused YouTube kanalil on vaatamiseks veebikoolituste sari erinevatel reaalajamajanduse teemadel ja neid salvestusi saab vaadata omale sobival ajal SIIN.\nSamuti on ja\u0308relevaadatavad I poolaastal toimunud veebiseminaride salvestused ja et nende vaatamine oleks mugav, siis on need salvestatud eraldi teemade/esinejate kaupa."}, {"text_idx": "#000018", "text": "19.04 toimunud veebiseminari \u201eEttevo\u0303tte andmete va\u0308a\u0308rindamine otsusteks\u201c salvestused leiab teemade kaupa SIIT"}, {"text_idx": "#000019", "text": "09.05 toimunud veebiseminari \u201eReaalajamajandus kui digitaalne terviksu\u0308steem\u201c salvestused leiab teemade kaupa SIIT"}, {"text_idx": "#000021", "text": "Ettevo\u0303tte a\u0308riprotsesside to\u0303hustamine. Margus Tammeraja"}, {"text_idx": "#000023", "text": "Kuidas kaasaegseimaid tehnilisi vo\u0303imalusi kasutada ettevo\u0303tte a\u0308riprotsesside to\u0303hustamisel."}, {"text_idx": "#000024", "text": "Margus Tammeraja on Eesti Raamatupidajate Kogu juhatuse esimehena seisnud u\u0308le kaheksa aasta raamatupidajate huvide eest ja aidanud kaasa uuendustele arvestusalal. Automatiseerimise ja digiteerimise osas on Margusel aastaku\u0308mnete jagu praktilisi kogemusi nii majandustarkvara kui e-arve teenuste pakkujana. Raamatupidamisettevo\u0303tte Robby & Bobby partnerina on ta detailideni kursis, kuidas kaasaegseimaid tehnilisi vo\u0303imalusi kasutada ettevo\u0303tte a\u0308riprotsesside to\u0303hustamisel."}, {"text_idx": "#000026", "text": "Kuidas e-arved ja andmepo\u0303hine aruandlus mo\u0303jutavad raamatupidajate to\u0308o\u0308d"}, {"text_idx": "#000027", "text": "Reaalajamajanduse eesma\u0308rk on pakkuda nii ettevo\u0303tete kui ettevo\u0303tete ja riigi vaheline infovahetus vo\u0303imalikult automaatseks ja loomulikult digitaalseks. Raamatupidajaid puudutab see eelko\u0303ige e-ka\u0308sito\u0308o\u0308 osakaalu va\u0308henemises \u2013 juba ta\u0308na vo\u0303imaldavad digiteerimine ja e-arved meil sa\u0308a\u0308sta aega andmete sisestuse ja to\u0308o\u0308tlemise arvel. Tulevikusuund on ka klassikalise aruandluse asendamine aruannetes ku\u0308sitavate andmete esitamisele detailsete vo\u0303i agregeeritud kirjetena, mille alusel saavad erinevad asutused (nt Maksu- ja Tolliamet, Statistikaamet, A\u0308riregister jt) vo\u0303tta va\u0308lja just neile olulised detailid. Tulevikus ei esita me enam mitte ka\u0308ibedeklaratsiooni vo\u0303i ei ta\u0308ida EKOMARi ku\u0308simustikku, vaid keskendume majandustehingute igapa\u0308evase kajastamise o\u0303igsuse tagamisele. Kahtlemata na\u0308eme oma majandusinfosu\u0308steemides ko\u0303iki olulisi na\u0308itajaid ka edaspidi traditsiooniliste aruannet kujul, kui see on vajalik, aga aruande esitamiseks puudub vajadus ku\u0308lastada meile nii \u201earmsaks\u201c saanud erinevaid e-teenuste portaale. Arutleme neil teemadel la\u0308hemalt praktilises vo\u0303tmes ja otseu\u0308lekannet kuulates on teil vo\u0303imalik esinejatelt ka ku\u0308simusi ku\u0308sida."}, {"text_idx": "#000029", "text": "Kuidas olla to\u0303husam raamatupidaja \u2013 digitaliseerumine ja raamatupidamine"}, {"text_idx": "#000030", "text": "Digipa\u0308dev ja nutikas raamatupidaja suudab ta\u0308naseid IT-maailma vo\u0303imalusi rakendades olla ise to\u0303husam raamatupidamisteenuse pakkuja"}, {"text_idx": "#000031", "text": "E-arvest ra\u0308a\u0308kides tuletan kohe meelde, et e-arve EI OLE PDF-fail e-kirja manuses, vaid raamatupidamissu\u0308steemi automaatselt ilmuv masinloetav dokument, millelt andmed on juba kenasti ostuarve detailvaates na\u0308ha, Raamatupidajana oled ettevo\u0303tjatele asendamatuks toeks paljude neile riigi poolt pandud kohustuste ta\u0308itmisel \u2013 mille hulka kuuluvad kindlasti ka maksude maksmine ja raamatupidamisseaduse ja\u0308rgmine. Selge, et enneko\u0303ike tahab ettevo\u0303tja keskenduda oma a\u0308riprotsessidele, mille jaoks ta u\u0308ldse oma ettevo\u0303tte rajas, mitte ko\u0303ikvo\u0303imalikele kohustuslikele vo\u0303i soovituslikele haldus- vo\u0303i administratiivtegevustele. Siin tulevadki suures osas appi raamatupidamisteenuste pakkujad. Aga selleks, et raamatupidaja oma tugirolli edukalt ta\u0308idaks, peab ta esmalt la\u0308bi mo\u0303tlema ja korraldama iseenda to\u0308o\u0308 vo\u0303imalikult optimaalseks ja to\u0303husaks. Meie o\u0303nneks elame riigis, kus infotehnoloogia vo\u0303iduka\u0308ik ja digitaliseerumine on toonud kaasa nii hulga riigipoolseid e-teenuseid kui ka laia valiku digilahendusi, mis aitavad raamatupidajal ettevo\u0303tjale nn abi- vo\u0303i tugitegevuste osas abiks olla."}, {"text_idx": "#000032", "text": "Raamatupidamisteenuste pakkujad on ta\u0308nases Eestis valdavalt vo\u0303tnud kasutusele va\u0308hemasti mo\u0303ne raamatupidamisprogrammi, sest ka\u0308sitsi (vo\u0303i ka Excelis) arvepidamine on kordades aeglasem ja vigade tekkimise vo\u0303imalused suuremad."}, {"text_idx": "#000033", "text": "Raamatupidamisteenuste pakkujad on ta\u0308nases Eestis valdavalt vo\u0303tnud kasutusele va\u0308hemasti mo\u0303ne raamatupidamisprogrammi, sest ka\u0308sitsi (vo\u0303i ka Excelis) arvepidamine on kordades aeglasem ja vigade tekkimise vo\u0303imalused suuremad. Seega on erinevalt ettevo\u0303tjatest, keda raamatupidajad teenindavad, digitaliseerumine juba aastaid igapa\u0308evane praktika. Pigem on veel ja\u0308tkuvalt ettevo\u0303tjaid, kes kipuvad oma algdokumente raamatupidajale esitama paberkujul \u2013 siin on u\u0308ks lihtsamaid omavahelise asjaajamise to\u0303husamaks muutmise vo\u0303imalus: raamatupidaja aitab ettevo\u0303tjal minna digitaalse(ma)ks rakendades ta\u0308napa\u0308evasemaid lahendusi. Seega on raamatupidajal kaks suurt u\u0308lesannete ru\u0308hma \u2013 muuta to\u0303husamaks iseenda to\u0308o\u0308 ja aidata seda teha ka ettevo\u0303tjal."}, {"text_idx": "#000034", "text": "Raamatupidaja jaoks on suur kasu, et tema kliendist ettevo\u0303tja mu\u0308u\u0308giarve on kenasti raamatupidamissu\u0308steemis, mis aitab loomulikult kaasa arvepidamise korrashoidmisele ja aastaaruande esitamisele."}, {"text_idx": "#000035", "text": "Ko\u0303ige lihtsam on kahepoolset koosto\u0308o\u0308d digitaliseerimisel mo\u0303ista mu\u0308u\u0308giarve koostamise na\u0308itel \u2013 ettevo\u0303tja peab enda osutatud teenuse vo\u0303i mu\u0308u\u0308dud kauba eest esitama arve. Kuigi ta\u0308naselgi pa\u0308eval on vo\u0303imalik ta\u0308ita arveblankett paberil, tehakse enamus arveid arvutis. Kas mo\u0303nes teksti- vo\u0303i tabelto\u0308o\u0308tluseprogrammis arve koostamine ja selle printmine vo\u0303i e-postiga saatmine on ko\u0303ige mo\u0303istlikum? Loomulikult mitte, sest arve peab jo\u0303udma mitte ainult adressaadini, vaid ka ettevo\u0303tja enda raamatupidamisse. Seega pakub nutikas raamatupidaja mu\u0308u\u0308giarve koostamiseks vo\u0303imaluse enda u\u0308les seatud raamatupidamisprogrammis (tavaliselt ta\u0308iesti tasuta funktsionaalsus), mille puhul tuleb ettevo\u0303tjale teha selgeks vaid mo\u0303ned u\u0308ksikud to\u0308o\u0308vo\u0303tted. Enamuses digilahendustest on juba sisseehitatud ka e-arvete saatmine ja vastuvo\u0303tmine, misto\u0303ttu ja\u0308a\u0308b a\u0308ra ka tu\u0308u\u0308tu e-posti kaudu arvete vahetamine. Raamatupidaja jaoks on suur kasu, et tema kliendist ettevo\u0303tja mu\u0308u\u0308giarve on kenasti raamatupidamissu\u0308steemis, mis aitab loomulikult kaasa arvepidamise korrashoidmisele ja aastaaruande esitamisele. Raamatupidaja osutab sedasi ettevo\u0303tjale u\u0308sna lihtsal viisil teene ja aitab tal digitaliseerimisest kasu lo\u0303igata, sa\u0308a\u0308stes tema aega ja energiat tu\u0308u\u0308tute \u201episiasjadega\u201d toimetamise arvelt."}, {"text_idx": "#000036", "text": "Eeltulenevast na\u0308itest ilmneb kuivo\u0303rd oluline ja kasulik on raamatupidajal vallata internetipo\u0303hiseid digilahendusi ning nende abil aidata ettevo\u0303tja protsesse to\u0303husamaks muuta. Lisaks e-arvete temaatikale, on kasutusel loomulikult netipanga vo\u0303imalused, kus raamatupidaja saab suure efekti kasutades pangaliideseid andmete automaatseks raamatupidamissu\u0308steemi importimiseks vo\u0303i ettevalmistatud maksekorralduste u\u0308les laadimiseks. Samuti on kviitungite-ostuts\u030cekkide to\u0308o\u0308tlemiseks hea kasutada rakendusi nagu Costpocket, kus ettevo\u0303tja saab koheselt oma ostu eest saadud kviitungi pildistada, sealt digiteeritakse andmed ja edastatakse raamatupidamissu\u0308steemi \u2013 suur ajasa\u0308a\u0308st ja paberivabadus u\u0308he hoobiga. Nutikas raamatupidaja pakub lisaks raamatupidamissu\u0308steemi vo\u0303imalustele ettevo\u0303tjale ka muid rakendusi, nt ajahalduseks Funkytime\u2019i, mis vo\u0303imaldab oma to\u0308o\u0308tunde arveldavatel vabakutselistel ja\u0308lgida ajakulu ja koostada mu\u0308u\u0308giarveid vo\u0303i hoopis eelarvestamise rakendust VeeRa, mis annab kohese u\u0308levaate eelarve ta\u0308itmisest. Samuti on va\u0308ga palju kasu rahaka\u0308ibe ja\u0308lgimise ja ennustamise rakendustest (Ebitly, Sisiflow)."}, {"text_idx": "#000037", "text": "Kokkuvo\u0303ttes \u2013 digipa\u0308dev ja nutikas raamatupidaja suudab ta\u0308naseid IT-maailma vo\u0303imalusi rakendades olla ise to\u0303husam raamatupidamisteenuse pakkuja ja samas aidata oma klientidest ettevo\u0303tete haldussuutlikkust oluliselt to\u0303sta ning lasta neil keskenduda a\u0308riprotsessidele ja kasumlikkuse kasvatamisele."}, {"text_idx": "#000038", "text": "Kuidas olla to\u0303husam ettevo\u0303tja \u2013 digitaliseerumine ja raamatupidamine"}, {"text_idx": "#000040", "text": "Ettevo\u0303tjana oled lisaks sisulisele a\u0308rile vastutav ka mitmete riigi poolt pandud kohustuste ta\u0308itmise eest, mille hulka kuuluvad kindlasti ka maksude maksmine ja raamatupidamisseaduse ja\u0308rgmine. Kui esimese osas on to\u0303ena\u0308oliselt ko\u0303igil ettevo\u0303tjatel mingid eelteadmised olemas, siis raamatupidamine seondub enamusel pigem oma rahakoti sisu vo\u0303i pangava\u0308ljavo\u0303tte ja\u0308lgmisega ning to\u0303ena\u0308oliselt ollakse kuulnud ka aastaaruande esitamise kohustusest. Selge, et enneko\u0303ike tahab ettevo\u0303tja keskenduda sisulisele to\u0308o\u0308le, mille jaoks ta u\u0308ldse oma ettevo\u0303tte rajas, mitte ko\u0303ikvo\u0303imalikele kohustuslikele vo\u0303i soovituslikele haldus- vo\u0303i administratiivtegevustele. Meie o\u0303nneks elame riigis, kus infotehnoloogia vo\u0303iduka\u0308ik ja digitaliseerumine on toonud kaasa nii hulga riigipoolseid e-teenuseid kui ka laia valiku digilahendusi, mis aitavad ettevo\u0303tjal to\u0303husamalt nn abi- vo\u0303i tugitegevustega toime tulla."}, {"text_idx": "#000042", "text": "Ettevo\u0303tjana vo\u0303ib sinu a\u0308ritegevus olla ku\u0308ll ta\u0308ies mahus ha\u0308sti maala\u0308hedaselt materiaalne \u2013 olgu see turismitalu pidamine, ka\u0308sito\u0308o\u0308o\u0303lle pruulikoda, kodukandi parim kohvik vo\u0303i hoopis huvitavate kursuste korraldamine ja no\u0303ustamisteenuse pakkumine. Praktikas tehakse mistahes a\u0308ri tulude teenimise eesma\u0308rgil ja tore on, kui selleks tehtavad kulud ja\u0308a\u0308vad tuludest madalamaks ehk teenid kasumit. Eelmainitud rahaka\u0308ibe ja\u0308lgimise lihtsaimat vormi kutsutakse kassapo\u0303hiseks raamatupidamiseks ehk vaadatakse ainult tegelikke sissetulekuid ja va\u0308ljaminekuid. Va\u0308iksema ettevo\u0303tmise puhul vo\u0303ib mo\u0303nelgi juhul saada hakkama u\u0308ksnes sularahas toimetamisega ehk so\u0303na otseses mo\u0303ttes kassapidamisega, kuid ta\u0308napa\u0308eval on pea ko\u0303igil ettevo\u0303tetel ka arveldusarve pangas ehk raha laekub u\u0308lekannetega vo\u0303i maksad tarnija arveid ise netipanga kaudu. Seega digitaalsed lahendused puudutavad ko\u0303iki ettevo\u0303tjaid."}, {"text_idx": "#000043", "text": "Absoluutselt ko\u0303ik ettevo\u0303tjad peavad algul nimetatud raamatupidamisseaduse kohaselt viima oma ettevo\u0303ttes sisse arvepidamise, esitama majandusaasta aruannet ning otse loomulikult arvestama ja tasuma makse."}, {"text_idx": "#000044", "text": "Kuidas olla oma a\u0308ris veelgi to\u0303husam \u2013 siin on digilahendustel ja sisseostetud tugiteenustel va\u0308ga oluline roll \u2013 ettevo\u0303tjal tasub mo\u0303elda la\u0308bi millistele tegevustele keskenduda ise, seejuures digilahenduste abil ja millised tegevused lasta teha professionaalidel. Absoluutselt ko\u0303ik ettevo\u0303tjad peavad algul nimetatud raamatupidamisseaduse kohaselt viima oma ettevo\u0303ttes sisse arvepidamise, esitama majandusaasta aruannet ning otse loomulikult arvestama ja tasuma makse. Ta\u0308nane statistika na\u0308itab, et va\u0308hemalt 1/3 Eestis registreeritud ettevo\u0303tetes ja\u0308tab aastaaruande esitamata (esialgu ei juhtu ju midagi), mille puhul osa ku\u0308sitletuist viitas, et tegelikult neil ei ole ka arvepidamist... Siit ja\u0308reldub, et enamus ettevo\u0303tjaid vo\u0303iksid vo\u0303tta raamatupidamisteenust. Miks praktikas alati ei jo\u0303uta raamatupidamisettevo\u0303tte juurde, vo\u0303ib osaliselt olla seotud ka va\u0308hese digitaliseerimisega."}, {"text_idx": "#000045", "text": "Ko\u0303ige lihtsam on digitaliseerimist mo\u0303ista mu\u0308u\u0308giarve koostamise na\u0308itel \u2013 osutatud teenuse vo\u0303i mu\u0308u\u0308dud kauba eest tuleb esitada arve. Kuigi ta\u0308naselgi pa\u0308eval on vo\u0303imalik ta\u0308ita arveblankett paberil, tehakse enamus arveid arvutis. Kas mo\u0303nes teksti- vo\u0303i tabelto\u0308o\u0308tluseprogrammis arve koostamine ja selle printmine vo\u0303i e-postiga saatmine on ko\u0303ige mo\u0303istlikum? Loomulikult mitte, sest arve peab jo\u0303udma mitte ainult adressaadini vaid ka ettevo\u0303tja enda raamatupidamisse. Ko\u0303ige to\u0303husam viis on koostada mu\u0308u\u0308giarve raamatupidamisteenuse pakkuja poolt u\u0308les seatud raamatupidamisprogrammis (tavaliselt ta\u0308iesti tasuta vo\u0303imalus), mille puhul tuleb omandada vaid mo\u0303ned u\u0308ksikud to\u0308o\u0308vo\u0303tted. Enamuses digilahendustest on juba sisseehitatud e-arvete saatmine, misto\u0303ttu arve saaja na\u0308eb seda otse oma rakenduses ja saab selle lihtsa liigutusega maksmisele suunata. Kui aga mu\u0308u\u0308giarve on kenasti raamatupidamissu\u0308steemis, siis on u\u0308ldjuhul see la\u0308inud ka aastaaruande esitamiseks vajalikku registrisse. Seega saab ettevo\u0303tja u\u0308sna lihtsal viisil digitaliseerimisest kasu lo\u0303igata, sa\u0308a\u0308stes oma aega ja energiat tu\u0308u\u0308tute \u201episiasjadega\u201d toimetamise arvelt."}, {"text_idx": "#000046", "text": "Eeltulenevast na\u0308itest ilmneb kuivo\u0303rd oluline ja kasulik on ettevo\u0303tjal valida endale selline raamatupidaja-teenusepakkuja, kes suudab ka\u0308ia kaasas digimaailma uuendustega. E-arve na\u0308ide on vaid u\u0308ks eelistest, mida kaasaja \u201edigiraamatupidajad\u201d pakuvad \u2013 lisaks on nende tarkvaralahendustes tavaliselt veel muid ettevo\u0303tjale igapa\u0308evaselt vo\u0303i -kuiselt kasulikke vo\u0303imalusi \u2013 nt u\u0308levaade rahaka\u0308ibest koos selle ennustamisega (tugineb varasema makseka\u0308itumise analu\u0308u\u0308sil vo\u0303i ettevo\u0303tja enda poolt sisestatud to\u0303ena\u0308olisetel andmetel), eelarvestamine, juhtimiseks vajalik aruandlus ja analu\u0308u\u0308s. Seega tasub ettevo\u0303tjal endale raamatupidamisteenust valides uurida lisaks raamatupidamisettevo\u0303tte kvaliteedile (eelista \u201eERK tunnustatud raamatupidamisettevo\u0303tte\u201d kvaliteedima\u0308rgiga \u2013 see on raamatupidajate erialaliidu poolt va\u0308ljastatud tunnustus, mis kinnitab ettevo\u0303tte vastavust u\u0308sna rangetele no\u0303uetele, nimekirja leiad siit: ka ettevo\u0303tte digisuutlikkust (kontrollku\u0308simus \u2013 kas teie pakutav teenus toetav e-arveid)."}, {"text_idx": "#000047", "text": "Kokkuvo\u0303ttes \u2013 ta\u0308naseid IT-maailma vo\u0303imalusi koos raamatupidamisteenusega rakendades saad oma ettevo\u0303tte haldussuutlikkust oluliselt to\u0303sta ning keskenduda oma peamistele a\u0308riprotsessidele ja kasumilikkuse kasvatamisele."}, {"text_idx": "#000048", "text": "E-arved teevad elu lihtsamaks. Margus Tammeraja"}, {"text_idx": "#000050", "text": "\u201eE-arvest ra\u0308a\u0308kides tuletan kohe meelde, et e-arve EI OLE PDF-fail e-kirja manuses, vaid raamatupidamissu\u0308steemi automaatselt ilmuv masinloetav dokument, millelt andmed on juba kenasti ostuarve detailvaates na\u0308ha,\u201d u\u0308tleb Margus Tammeraja, Eesti Raamatupidajate Kogu juhatuse esimees."}, {"text_idx": "#000051", "text": "Margus Tammeraja on meie poolt la\u0308bi viidavate \u201eRaamatupidamine to\u0303husamaks la\u0308bi e-arvete\u201d seminaride lektor. Olles ise nii raamatupidajate erialaliidu juhi kui ka raamatupidamisettevo\u0303tte Robby & Bobby partnerina igapa\u0308evaselt kursis raamatupidamisteenuse pakkujate ro\u0303o\u0303mude ja muredega, aitab Margus muuta ko\u0303igil raamatupidajatel oma to\u0308o\u0308 to\u0303husamaks ning lisaks juhendab kuidas raamatupidaja saab olla parem no\u0303ustaja oma klientidele-ettevo\u0303tjatele. Raamatupidaja rolli on raske u\u0308leta\u0308htsustada \u2013 ilma selle vajaliku teenuseta ei saa pikemalt hakkama u\u0308kski ettevo\u0303tja, kes tahab, et tal oleks selge pilt oma a\u0308ris toimuvast, maksud korrektselt arvestatud ja makstud, aruanded esitatud ja arved tasutud."}]